1. listopada u Domovinskom ratu

**Domovinski rat po nadnevcima**: 1. listopada u Domovinskom ratu.

**- Promet na mjestima oko Knina otežan ili potpuno blokiran, a tzv. Srpsko nacionalno vijeće u Kninu proglasilo "autonomju."**

**- Ratni zločinac Simo Dubajić na Radio-Beogradu priznao suradnju srbijanskih vlasti i "pobunjenika" u Hrvatskoj.**

- Zbog obavijesti da su postavljene mine na pruge oko Knina, stali vlakovi koji prometuju na tim relacijama.

- U 2,00 sata ujutro JNA poslala ultimatum Hrvatskoj u kojem prijeti da će uništiti sve vitalne objekte u Hrvatskoj ili će poduzeti ofenzivu.

- Predsjednik Tuđman odgovorio da **JNA može mirno napustiti hrvatski teritorij kako je potpisano u Haagu pod nadzorom EZ-a.**

- JNA i srpski teroristi uništili nekoliko crkava u Novoj Gradišci.

- Predsjednik Tuđman posjetio Italiju na poziv talijanskog predsjednika Andreottija.

- Dubrovnik i okolno područje napadnuto teškom artiljerijom s kopna i mora.

- U Karlovac stiglo 1.600 Hrvata i Muslimana - logoraša iz srpskih koncentracionih logora u Bosni i Hercegovini: Trnopolja, Omarske i Manjače.

- Direktor UNPROFOR-a za civilne poslove Cedric Thornberry upozorio u Beogradu na povratak terorizma u UNPA sektoru Istok.

- U zadnjih šest mjeseci rata u BiH ubijeno ili se smatra nestalim 10.000 djece, javlja iz Sarajeva Reuter.

- Slovenija i Bosna i Hercegovina uspostavile diplomatske odnose.

- Hrvatska i Egipat potpisali u New Yorku ugovor o uspostavi potpunih diplomatskih odnosa.

- "Znam da ima pojava da naši milicionari noću pljačkaju i ubijaju, a danju dolaze na posao i vode istragu o tim svojim zločinima", tvrdi predsjednik "izvršnog vijeća općine Beli Manastir" na "skupštini republike srpske krajine" u Borovu Naselju.

- Hrvatska neće odustati od postojećeg nacrta Rezolucije o produženju mandata UNPROFOR-a, koji podržava 14 članica Vijeća sigurnosti, unatoč protivljenja Rusije, koja se protivi formulaciji kojom se imenuje Srbiju kao izvor sukoba, izjavio hrvatski ambasador u UN dr. Mario Nobilo.

- Mi, žene, djeca, roditelji i braća već treću godinu uzalud tragamo za 12.751 nestalom osobom, moleći Međunarodni Crveni križ, UNPROFOR, međunarodne organizacije za zločine da nam pomognu. Ovakav UNPROFOR nije nam potreban, stoji u Deklaraciji hrvatskih žrtava rata upućenoj iz Zagreba javnosti.

- Francuski Ministar vanjskih poslova Alain Juppe opovrgao tvrdnje da "SRJ" nije u potpunosti prekinula isporuku oružja i vojne opreme bosanskim Srbima, te tvrdi da ima izvještaje da je taj problem riješen djelomično, ali ne u cijelosti.

- Bosanski Srbi gađali NATO-zrakoplove s dvije raketa tipa "strijela".

- Predsjednik Tuđman primio u Zagrebu pomoćnika državnog tajnika SAD-a Richarda Holbrookea, koji je naglasio američku potvrdu hrvatske cjelovitosti, uz mirnu reintegraciju istočne Slavonije u Republiku Hrvatsku. "SAD apsolutno prihvaća činjenicu da je istočna Slavonija dio Hrvatske i to je iskazano u svim službenim američkim dokumentima", rekao je Holbrooke.

- Nakon obilaska hrvatskih područja oslobođenih u "Oluji", pomoćnik američkog državnog tajnika za ljudska prava John Shattuck rekao novinarima u Zagrebu da ljudska prava moraju biti u središtu pozornosti.

- Još ne znamo sudbinu 2.850 zatočenih, nestalih i nasilno odvedenih hrvatskih branitelja i civila u srpsko-crnogorskoj agresiji na Hrvatsku, rekao u intervjuu za "Večernji list" potpredsjednik hrvatske Vlade prof. dr. Ivica Kostović.

**- Točno prije četiri godine JNA, potpomognuta rezervistima iz Srbije, Crne Gore i Hercegovine, sravnila malo hrvatsko selo Ravno u blizini Trebinja. Time je, u stvari, počeo rat u Bosni i Hercegovini.**

- Prvog listopada 1991. godine Dubrovnik je napadnut od srpskog agresora i odsječen od svijeta.

- Uz neviđene mjere sigurnosti, u privatnom restoranu "Saraj" na međuentitetskoj crti između Sarajeva i Pala održan prvi sastanak trojice članova novoizabranog Predsjedništva BiH - Izetbegovića, Zubaka i Krajišnika.

- Kanađanka Luise Arbour danas preuzima dužnost tužiteljice Međunarodnog suda za ratne zločine u bivšoj Jugoslaviji od Južnoafrikanca Richarda Goldstonea.

- "Croatia Airlines" od danas leti za Sarajevo.

## Izvori

* Hrvatski informativni centar *Hrvatski spomenar: 1. listopada - 10. listopada*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.